ไฟแนนซ์ทูเดย์
โดย...ใจฮิน
29 ต.ค. 2565

โดย...ใจฮิน
...กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เป็นปลื้มกับการแก้ไขหนี้นอกระบบ โดยเฉพาะการทำให้เจ้าหนี้นอกระบบมาอยู่ในระบบด้วยการตั้งเป็นพิโก ไฟแนนซ์ ซึ่งได้รับการตอบรับดีมาก มีผู้สนใจโทรเข้ามาถามจนสายสำนักงานแทบไหม้ และมีผู้ยื่นขอแล้ว 13 ราย คาดว่าจะผ่านทั้งหมด
...งานเข้า ผยง ศรีวณิช กรรมการผู้จัดการใหญ่ ธนาคารกรุงไทย เมื่อ สมชัย สัจจพงษ์ ปลัดกระทรวงการคลัง ประธานธนาคารกรุงไทย และประธานกองทุนการออมแห่งชาติ (กอช.) ออกมาขอความร่วมมือแบงก์พันธมิตรของ กอช. ซึ่งรวมถึง ธนาคารกรุงไทย ให้ช่วยออกแรงรับสมาชิก กอช.ให้มากๆ หน่อย เพราะที่ผ่านมาคนที่มายื่นเรื่องเป็นสมาชิกกับ กอช.กลับถูกชักชวนทำประกันหลายอย่างวุ่นวายทำให้คนจะสมัคร กอช.สับสนจนหนีกลับบ้านจนหมด
...ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นผู้บริหารแบงก์รัฐที่เก็บตัวเงียบมาก เพราะสไตล์การทำงานชอบอยู่เบื้องหลัง